# Roddy McDowall

| Roddy McDowall |
| --- |
| glumac, fotograf |
| Roddy McDowall na dodjeli Oscara 1988. godine |
| Biografske informacije |
| Rođenje | Roderick Andrew Anthony Jude McDowall 17. septembar 1928. London, Engleska, Ujedinjeno Kraljevstvo |
| Smrt | 3. oktobra 1998. (dob: 70) Los Angeles |
| Profesionalne informacije |
| Zanimanje | glumac, fotograf |
| Opus |
| Djelatni period | 1938–98 |
| Znamenite uloge |
| Cornelius u *Planeti majmuna* |
|  |
|

|-

| Nagrade |
| --- |
|  |
|  |
| **Nagrade** |

|  |
| --- |
|  |
| **Nagrada Emmy** |
|  |
| Najbolji sporedni glumac u dramskoj seriji **1961 *Sunday Showcase*, epizoda *Our American Heritage: Not Without Honor |
| **Nagrada Tony** |
|  |
|  |
| **Najbolji sporedni glumac u predstavi** 1960 *The Fighting Cock* |

 |

**Roderick Andrew Anthony Jude McDowall** (17.9. 1928 – 3.10. 1998) bio je anglo/američki kazališni i filmski glumac poznat po nizu karakternih uloga od kojih je najpoznatije one u filmovima iz ciklusa *Planeta majmuna*.

### Biografija

McDowall se rodio u londonskom kvartu Herne Hill u porodici Thomasa Andrewa McDowalla, pomorca škotskog porijekla, i Winsfriede L. née Corcoran, irske glumice. Oba roditelja su bili zaljubljenici u teatar. U istoj porodici mu se rodila sestra Virginia (1927 - 2006).

McDowall je svoj filmski debi imao kao dijete u nekoliko britanskih filmova, a u SAD se preselio zbog bombardiranja Velike Britanije u prvim godinama drugog svjetskog rata. Prva važnija uloga mu je bila "Huw" u *How Green Was My Valley* (1941) a kasnije se etablirao kao popularni dječji glumac, zahvaljujući naslovima kao što su *The White Cliffs of Dover* (1944) i *Lassie Come Home* (1943). U potonjem je nastupio zajedno s Elizabeth Taylor sa kojom će često surađivati tokom karijere i biti najbolji prijatelj do smrti.

McDowall se kasnije nametnuo kao jedna od rijetkih dječjih zvijezda koja je uspjela nastaviti uspješnu karijeru i nakon što je odrasla. Međutim, uglavnom je dobijao karakterne uloge, ali se u njima uspio nametnuti, kao što je bio slučaj s Oktavijanom Augustom u spektaklu *Cleopatra*. Nešto kasnije je ipak stekao popularnost ulogom čimpanze Corneliusa u filmu *Planeta majmuna* iz 1968. godine, a slične uloge je ponovio u još nekoliko filmova iz ciklusa, kao i u kratkotrajnoj TV-seriji.

Godine 1974. McDowall je napunio naslovnice kada je FBI izvršio raciju u njegovom stanu i zaplijenio brojne magnetoskopske vrpce s poznatim holivudskim filmovima, optuživši ga za kršenje autorskih prava. McDowall je priznao posjedovanje ilegalnih kopija, ali je to objasnio nastojanjem da ih očuva za potomstvo, odnosno prikazuje svojim holivudskim prijateljima i kolegama. Na kraju protiv njega nisu bile podignute optužbe.

Jedna od njegovih posljednjih velikih uloga bio je TV-voditelj emisije posvećene horor-filmovima u filmu *Fright Night* iz 1985. godine, a u filmu *Overboard* je tumačio batlera.

Pred kraj života McDowall se posvetio očuvanju holivudske kulturne baštine, te je vodio kampanju da se *Cleopatra* izda u svojoj dužoj i originalnoj verziji od četiri sata.

Osim glumom, McDowall se bavio i fotografijom te je izdao pet knjiga, čiji su sadržaj uglavnom bili portreti njegovih holivudskih kolega i prijatelja.

McDowall je bio i poznat po tome što je svoj privatni život uporno i uspješno krio od medija. Premda se tokom života nije outovao, postojale su glasine da je bio gej, što je bila jedna od hollywoodskih javnih tajni. Nakon njegove smrti, kao njegovi ljubavnici navođeni su Marlon Brando i Montgomery Clift.

Umro je u dobi od 70 godina od raka pluća.

## Vanjske veze

* Roddy McDowall na sajtu IMDb
* Roddy McDowall na Internet Broadway Database (`en`)
* Tribute site with career and biographical information, image gallery, sound clips, links, articles, US TV guide, and a fan club with mailing list
* Roddy McDowall Arhivirano 2009-12-02 na Wayback Machine-u on glbtq.com
* Documents from the 1974 FBI Raid

## Reference